বিপর্যয়ের সময় বড় সমস্যা হয়ে দেখা দেয় কানেক্টিভিটি বা যোগাযোগ। টেলি-সংযোগ ঠিকমতো না মেলায় নিরাপত্তারক্ষী বাহিনী ও উদ্ধারকারী দল নিজেদের মধ্যে তথ্যের আদানপ্রদান করতে পারে না। এ ক্ষেত্রে টেলিকম সংস্থাগুলি দ্রুততার সঙ্গে মোবাইল টাওয়ার ও সিগন্যালের ব্যবস্থা করা উচিত বলেই মনে করেন অমরদীপ। তাঁর সঙ্গে একমত ডেটা এগ্রিগেটর SocialCops-এর সহ-প্রতিষ্ঠাত্রী প্রুকল্পা শঙ্কর। তিনি বললেন," ইন্টারনেট কানেক্টিভিটি ছাড়াও যাতে কাজ করা হয় সে জন্য আমরা তৈরি করেছি ‘Collect’ অ্যাপ। এ জন্য খুব বেশি মেমরি লাগে না। তথ্য সংগ্রহের কাজে কম দামি ফোনেও এই প্রযুক্ত কাজে দেয়।" প্রুকল্পা আর একটি বড় সমস্যার দিকেও নজর দিতে বললেন। সেটা হল ত্রাণ সামগ্রী পৌঁছনোর জন্য ট্রান্সপোর্টেশন বা পরিবহণ। কী হতে পারে এর সমাধান? প্রুকল্পা বললেন, "দেশজুড়ে এখন ই-কমার্স লজিস্টিক গড়ে উঠেছে। উদাহরণ হিসাবে বলা যায়, মহারাষ্ট্রের প্রান্তিক এলাকাতেও জিনিস পৌঁছে দিচ্ছে অ্যামাজন। সেই ধরনের সাপ্লাই-চেন কাজে লাগিয়ে কিন্তু সমস্যা মেটান যায়।"